1. ישיבה בסוכה בלילה ראשון

**א. שולחן ערוך אורח חיים הלכות סוכה סימן תרלט סעיף ה**

ירדו גשמים, הרי זה נכנס לתוך הבית; מאימתי מותר לפנות, משירדו לתוך הסוכה טפות שאם יפלו לתוך התבשיל יפסל אפילו תבשיל של פול. הגה: וכל זה דווקא בשאר ימים או לילות של סוכות, אבל לילה הראשונה צריך לאכול כזית בסוכה אף אם גשמים יורדין (טור ור"ן והרא"ש), ויקדש בסוכה שיאמר זמן על הסוכה (ת"ה סי' צ"ה).

**ב. שער הציון סימן תרלט ס"ק סז**

(סז) ואם מצטער ברעב או בשנה על ידי המתנתו [ובפרט כשהזמין אצלו אורחים עניים ומסתמא לא אכלו כל היום והם תאבים לאכול ומצטערים] אין לו להמתין, דממה נפשך אם מצטער חייב, בודאי יכול לאכול ויוצא בזה המצות עשה, ואם מצטער פטור, גם כן יכול לאכול [בכורי יעקב]. ואפשר עוד דלענין עניים דקיימי אם יעכבם מלאכול איסורא נמי איכא, דהם אינם מחוייבים לצאת כל הדעות ואיכא חשש דבל תאחר, עיין ראש השנה דף

**ג. באור הגר"א אורח חיים סימן תרלט סעיף ה**

וכ"ז דוקא כו'. ממ"ש אי בעי אכיל והא חובה לאכול בי"ט פת ממ"ש בברכות מ"ט ב' שבתות וי"ט דלא סגי כו' וע"כ פת קאמר דלהתענות אפי' בר"ח אסור ותי' הר"י דנ"מ שאם ירדו גשמים דבלילה הראשונה אף אם ירדו גשמים חובה וע' ברא"ש שם וכ"כ בסמ"ק אבל בתוס' כתוב שם כגון אם ירדו ואכל חוץ לסוכה ופסקו הגשמים שחייב וכמ"ש הרשב"א דכשיורדים גשמים אין שם סוכה עליו וש"ע השמיטו לפי שהרשב"א וסמ"ג וא"ז וש"פ חולקים ע"ז ואמרו משום י"ט סגי כזית ואפי' בכביצה פת דלא בעינן סוכה ודעת התוס' עיקר.

**ד. משנה ברורה סימן תרלט ס"ק לו**

ויקדש בסוכה כדי שיאמר זמן וכו' - ר"ל דלכאורה היה לו לעשות בהיפוך שיקדש בבית ויאמר ג"כ שם ברכת שהחיינו לזמן הזה ויאכל כל סעודתו שם ורק בסיום הסעודה יכנס לסוכה ויאכל כזית שם אלא דבזה היה צריך לברך עוד ברכת זמן משום סוכה ואין נכון להרבות בברכות לכך טוב יותר שיקדש מתחלה בסוכה ויהיה קאי ברכת זמן על הסוכה ג"כ [דאפילו אם נימא דפטור אז מסוכה מ"מ יוצא בזה דלא גריע ד"ז מאלו בירך שהחיינו בחול בשעת עשייה בסוכה דיוצא בזה] ויאכל בסוכה כזית ושאר סעודתו יאכל בביתו. ואם פסקו הגשמים אפילו כבר בירך בהמ"ז על אכילה הקודמת צריך לאכול עוד הפעם כשיעור ביצה ומעט יותר בסוכה ולברך לישב בסוכה כדי לצאת דעת הפוסקים דס"ל דאינו יוצא במה שאכל בעת הגשם והוא כשעדיין לא שכב אבל אם כבר שכב א"צ לקום מן המטה דאם מצטער חייב הרי כבר יצא באכילתו ואם מצטער פטור א"צ לקום מן המטה כמבואר בס"ז. ומש"כ הרמ"א לילה הראשונה דבלילה השניה מקדש בביתו ויברך זמן על יום טוב ויאכל סעודתו ובסוף הסעודה יאכל כזית בסוכה ולא יברך לישב בסוכה וגם לא יברך שהחיינו על הסוכה ויסמוך בזה על שהחיינו שבירך בליל ראשון ולכתחלה טוב להמתין גם בלילה שניה מעט עד שיפסקו הגשמים. ואם אכל בביתו ורק כזית בסוף הסעודה בסוכה כאשר כתבנו ואח"כ פסקו הגשמים צריך לכנוס לסוכה ולאכול כשיעור דהיינו יותר מכביצה ולברך לישב בסוכה [אחרונים] ועיין לקמן בסימן תר"מ ס"ד מה שכתבנו שם בענין זה.

**ה. שולחן ערוך אורח חיים הלכות סוכה סימן תרלט סעיף ג**

ולא יאכל בלילה הראשונה עד שיהא ודאי לילה (ב"י בשם א"ח).

**ו. משנה ברורה סימן תרלט ס"ק לה**

אבל לילה וכו' - דאף שהוא מצטער מחמת הגשם וכל מצטער פטור מסוכה סבירא ליה להרמ"א כדעת הפוסקים דסוברין דבלילה ראשונה אף מצטער חייב וטעמם דכיון דגמרינן ט"ו ט"ו מחג המצות לגמרי גמרינן מה התם בכל גווני חייב אף בסוכות כן. ודע דיש עוד מגדולי הראשונים דסבירא להו דגזרה שוה זו לאו להכי אתיא ואין לחלק בין לילה הראשונה לשאר ימים וע"כ הכריעו כמה אחרונים דאף דמחוייב לאכול בסוכה מחמת ספק ברכת לישב בסוכה לא יברך דספק ברכות להקל עוד כתבו דראוי להמתין עד חצות הלילה פן יעבור [סז] הגשם דאם יעבור יכנס לסוכה ויברך ברכת לישב בסוכה ויאכל ויוצא בזה המ"ע לכו"ע ויש מאחרונים שכתבו דאין כדאי להמתין כל כך דאם ימתין עם אכילת ב"ב הגדולים והקטנים אין לך מניעת שמחת יום טוב יותר מזה [שע"ת] וכן בא"ר ופרי מגדים לא הזכירו שיעור חצות רק כשעה או שתים ואם לא פסקו יעשה אז קידוש בסוכה כמו שכתב הרמ"א.

**ח. משנה ברורה סימן תרלט ס"ק כה**

ודאי לילה - דאכילת סוכה בלילה ראשונה הוא דומיא דאכילת מצה בליל פסח דכתיב בה בערב תאכלו מצות והיינו משתחשך ואם בירך בין השמשות ואכל כזית צריך לחזור ולאכול כזית בלילה ודאי אבל ברכת לישב בסוכה לא יברך שנית דספק ברכות להקל.

**ט. דברי יחזקאל (רב יחזקאל הלוי ברשטיין מסלאבאדקא 1889-1941 תלמיד של רב ברוך בער ליבוביץ)**

**ובשם הגרח"ס שמעתי** ע"ז דלפמ"ש הגר"א שם דה"ט משום דילפינן ממצה דבעי לילה ממש...ולפ"ז אין לדמות מצה לסוכה דכיון דאיכא דין תוספת אך קודם שנעשה לילה א"כ מחויב בסוכה גם בתוספת, ובשלמא במצה אין לחייבו בתוספת משום דבעי לילה ותוספת עדיין יום הוא, משא"כ בסוכה דאפילו ביום מחויב בסוכה א"כ התוספת דערב יו"ט לא גרע משאר ימי הסוכות, ואי משום דצריך לאכול בסוכה כזית בלילה ממש דילפינן ממצה הרי אפשר לקיים הך מצוה בזמנה**, ולפמ"ש א"ש דדעת הרמ"א הוא דכמו דס"ל להתוס' [כתובת מז.] דחיוב שמחה ליכא בתוספת אלמא דאינו מגוף היו"ט אלא רק להוסיף באיסור מלאכה בלבד** חייביה רחמנא כמו כן אינו חייב בסוכה, **ואע"ג דמדברי התוס' (בר"פ ערבי פסחים) משמע** דאי לאו דמדמינן מצה לפסח לענין דבעי לילה היו יוצאין יד"ח מצה אף קודם שתחשך כשאר סעודת שבת ויו"ט מתורת תוספת, **אלמא דהתופסת הו"ל מגוף היו"ט**, מ"מ הרמ"א חשש לדעת התוס' בכתובות הנ"ל דדין תוספת לא איתרבי אלא למלאכה לבד ולא לשאר מילי.

**י. תלמוד בבלי מסכת פסחים דף צט עמוד ב**

ערב פסחים סמוך למנחה לא יאכל אדם עד שתחשך.

**יא. תוספות מסכת פסחים דף צט עמוד ב ד"ה עד שתחשך**

עד שתחשך - מקשי' אמאי איצטריך עד שתחשך פשיטא ועוד דבגמרא גבי שבתות וימים טובים לא קתני ליה **ואומר הר"י מקורבי"ל דגבי מצה דווקא בעינן עד שתחשך כדתניא בתוספתא הפסח ומצה ומרור מצותן משתחשך וטעמא משום דכתיב (שמות יב) ואכלו את הבשר בלילה הזה ומצה ומרור איתקשו לפסח אבל סעודת שבת וימים טובים מצי אכיל להו מבעוד יום** כדאמר בפרק תפלת השחר (ברכות דף כז:) מתפלל אדם של שבת בערב שבת ואומר קידוש היום מבעוד יום.

**יב. תלמוד בבלי מסכת כתובות דף מז עמוד א**

במעשה ידיה. מנלן? דאמר רב הונא אמר רב: מנין שמעשה הבת לאב? שנאמר: וכי ימכור איש את בתו לאמה, מה אמה מעשה ידיה לרבה, אף בת מעשה ידיה לאביה. ואימא: הני מילי קטנה דמצי מזבן לה, אבל נערה דלא מצי מזבן לה, מעשה ידיה דידה הוו! מסתברא דאביה הוו, דאי ס"ד מעשה ידיה לאו דאביה, אלא הא דזכי ליה רחמנא לאב למימסרה לחופה, היכי מצי מסר לה? הא קמבטל לה ממעשה ידיה. פריך רב אחאי, אימא: דיהיב לה שכר פקעתה! אי נמי, דמסר לה בליליא! **אי נמי, דמסר לה בשבתות וימים טובים!** אלא, קטנה לא צריכא קרא, השתא זבוני מזבין לה, מעשה ידיה מיבעי? [אלא] כי איצטריך קרא – לנערה.

**יג. תוספות מסכת כתובות דף מז עמוד א ד"ה דמסר לה**

דמסר לה בשבתות וי"ט - **אף על גב דאמר במו"ק (דף ח: ושם) ושמחת בחגך ולא באשתך דאין נושאין נשים בחולו של מועד משום דאין מערבין שמחה בשמחה** ודרשה גמורה היא כדאמר בחגיגה (דף ח: ושם) דהוי **מדאורייתא איכא למימר דהכא איירי שעה אחת לפני יום טוב שהוא כיו"ט לענין מלאכה דתוספת דאורייתא ובטילה באותה שעה מן המלאכה**...

2. ארבעה מינים ביום טוב שני

**יד. תלמוד בבלי מסכת סוכה דף מד עמוד א – דף מד עמוד ב**

ואלא נדחו! - כיון דאנן לא דחינן - אינהו נמי לא דחו. - והא יום טוב הראשון, דלדידן לא דחי ולדידהו דחי אמרי: לדידהו נמי לא דחי. - ואלא קשיא הני תרתי; דתנא חדא: כל העם מוליכים את לולביהם להר הבית, ותניא אידך: לבית הכנסת. ומתרצינן: כאן - בזמן שבית המקדש קיים, כאן - בזמן שאין בית המקדש קיים, - לא אידי ואידי - בזמן שבית המקדש קיים, ולא קשיא: כאן - במקדש, כאן – בגבולין.

**טו. רש"י מסכת סוכה דף מד עמוד א ד"ה לדידהו נמי**

לדידהו נמי לא דחי - שלא לעשות ישראל אגודות אגודות, ונראה כשתי תורות, דלדידן לא דחי לולב שבת.

**טז. רמב"ם הלכות שופר וסוכה ולולב פרק ח הלכה ט**

כל אלו שאמרנו שהם פסולין מפני מומין שבארנו או מפני גזל ק וגניבה ביום טוב ראשון בלבד אבל ביום טוב שני עם שאר הימים הכל כשר, והפסלנות שהיא משום ע"ז או מפני שאותו אתרוג אסור באכילה בין ביום טוב ראשון בין בשאר הימים פסול.

**יז. כסף משנה הלכות שופר וסוכה ולולב פרק ח הלכה ט**

כל אלו שאמרנו וכו'. י"ל על דין זה ממה שהקשה הגמרא בראש לולב הגזול (דף כ"ט.) קא פסיק ותני ל"ש ביום טוב ראשון ול"ש ביום טוב שני דמשמע דבסתמא כל הפסולין בראשון פסולין בכל הימים. וי"ל דודאי הכי ס"ד אבל כיון דאמר ר' יצחק בר נחמני לא שנו אלא ביום טוב ראשון ופריק רב אשי אליביה ממילא אשמעינן דדוקא בראשון פסולים ולא בשאר ימים ומתוך דברי בראש פרק זה יתבאר מ"ש. וכתב ה"ה שכל הפסולין מפני שאינן מינן או לפי שהם חסרי השיעור כשם שפסולין בראשון פסולין בשני. ושאינן מינן דבר פשוט הוא אבל בשהם חסירי השיעור צריך לי תלמוד מנין לו. וממ"ש רבינו אבל ביום טוב שני עם שאר הימים נראה שהוא סובר דיו"ט שני דינו כשאר הימים וטעמא משום דבקיאינן בקיבועא דירחא.

**יח. רא"ש מסכת סוכה פרק ג סימן ג**

גמ' מתניתין לולב הגזול והיבש. קא פסיק ותני ל"ש ביום טוב ראשון כו' בשלמא יבש בעינן הדר וליכא אלא גזול בשלמא ביום טוב ראשון ולקחתם לכם משלכם אמר רחמנא והאי לאו דידיה הוא אלא ביום טוב שני אמאי לא משמע דפשיטא ליה דבעינן הדר לכולי יומי אבל לכם משלכם לא בעינן בשאר ימים וכן ולקחתם דדרשינן מיניה דבעי לקיחה תמה לא מיפסיל אלא ביום טוב ראשון כדאמר בפרקין (דף לו ב) רבי חנינא מטבל ביה ונפיק ביה ביום טוב שני ותימה מאי שנא זה מזה הא כולהו בהדי הדדי כתיבי בחד קרא ולקחתם לכם ביום הראשון פרי עץ הדר ...הלכך נראה דהיינו טעמא משום דיום ראשון דאורייתא בגבולין ושאר הימים דרבנן זכר למקדש כדאיתא בריש לולב וערבה (דף מד א) הלכך בעיקר הלקיחה כגון ד' מינים בלולב ולקיחה לכל אחד ואחד תיקון גם בשאר ימים כעין דאורייתא וכן בהדר משום הדור מצוה אבל בחסר לא תיקון ולא בשאול... נמצא שאין חילוק בין יום טוב ראשון לכל שאר הימים אלא בחסר כדאמר לקמן רבי חנינא מטבל ונפק ביה וכן שאול אבל כל שאר הפסולים נוהגים בכל הימים ויו"ט שני דידן הוא כיום הראשון דספיקא הוא וראיתי דעות אחרות לפוסקים ונלאיתי לכותבם כי לא ישרו בעיני וכאשר כתבתי כך עיקר.

**יט. תוספות מסכת סוכה דף כט עמוד ב ד"ה בעינן הדר**

בעינן הדר וליכא - משמע דפשיטא ליה דבעינן הדר לכולהו יומי ולכם משלכם לא מיתוקם אלא בי"ט ראשון וכן ולקחתם דממעטינן מיניה חסר דבעינן לקיחה תמה לא מיפסיל אלא בי"ט ראשון כדקאמרינן לקמן בפירקא (דף לו:) ר' חנינא מטביל ביה בי"ט שני ונפיק ביה ותימה מאי שנא זה מזה הא כולהו בהדי הדדי כתיבי בחד קרא ולקחתם לכם ביום הראשון פרי עץ הדר ואי משום דמשמע ליה דהני דכתיבי מקמי ביום ראשון עליה קיימי אבל הדר בתריה כתיב אכתי קשיא מדכתיב ולקחתם דרשינן בהקומץ רבה (מנחות דף כז.) ולקמן בפירקין (דף לד:) דארבעה מינין שבלולב מעכבין זה את זה דבעינן לקיחה תמה ובשילהי פירקין (דף מא:) ובריש לולב וערבה (לקמן ד' מג.) דרשינן נמי מדכתיב ולקחתם לשון רבים שתהא לקיחה לכל אחד ואחד מדלא כתיב ולקחת לשון יחיד כי היכי דדרשינן פרק רבי ישמעאל (מנחות דף סה:) ספירה לכל אחד ואחד מדכתיב וספרתם ואם כן בשאר הימים תיסגי במין אחד ובלקיחה של אחד בשביל כולם לכך נראה דהיינו טעמא משום דיום ראשון דאורייתא בגבולין ושאר יומי דרבנן זכר למקדש כדאיתא בריש לולב וערבה (לקמן דף מד.) הלכך בעיקר הלקיחה כגון ד' מינין ולקיחה לכל אחד תקון בשאר יומי כעין דאורייתא וכן בהדר משום הדור מצוה אבל בחסר ובשאול לא תקון ובגזול פלוגתא דשמעתין דרבי יוחנן סבר דתקון משום מצוה הבאה בעבירה ושמואל סבר דלא תקון דמתוך שיוצא בשאול יוצא נמי בגזול.

**כ. חדושי הריטב"א מסכת סוכה דף כט עמוד ב**

והאי לכם שאינו אלא ביום הראשון אכולה קרא קאי ואפילו במקדש, ולפי שאמר הכתוב באתרוג פרי עץ הדר כי ריגוג לשון חמדה והדור הוא כדכתיב ונחמד העץ להשכיל ומתרגמינן ומרגג אילנא והוציאו הכתוב בלשון הדר ללמד בשם העצם על האתרוג כמו שאמרנו וללמד בשם התואר שיהא מין זה נאה והדר למראה, ודרשו חז"ל דמקשינן שאר מינין לאתרוג שיהיו הדר דאע"ג דכתיב פרי עץ הדר כפות תמרים היינו לענין שלא יהו ארבעתן באגודה אחת כדאיתא לקמן (ל"ד ב') הא לענין הדר כלם שוין, וכל שאינו הדר פסול מן התורה, ופסולו נוהג בזמן שמצותן מן התורה דהיינו בגבולין יום ראשון ובמקדש שבעה דאכלהו ד' מינין כתיב ושמחתם לומר לשמוח לפני ה' בכל ארבעה מינין כמו שכתובין, ומטעם זה פסלו לולב היבש ונקטם ראשו ונסדק ונפרצו עליו וכיוצא בהם בארבעת המינין ואין פסולין בזמן הזה אלא ביום ראשון שהוא מן התורה, והא דאמרינן דלא בעינן לכם משלכם אפילו במקדש אלא יום ראשון כדאיתא בגמרא לאו משום דקרא דכתיב לכם נדרש לפניו דהיינו ביום הראשון ולא לאחריו, דהא ולקחתם שהוא לפניו דדרשינן מיניה לקיחה תמה ולקיחה לכל אחד ואחד והוא נוהג בכל הימים (שהם) [שהרי] ארבעת מינין שבלולב מעכבין זה את זה כל שבעה במקדש ובזמן הזה מדבריהם, אלא [לפי] שמצות לכם אינו חומר בגופן של ארבעת מינין אלא שהחמיר הכתוב ביום הראשון כמו שהחמיר בציצית ובסוכה דכתיב ועשו להם משלהם תעשה לך משלך לא למדו ממנו לשאר ימים, שהרי היום הראשון חמור משאר ימים שהוא נוהג בגבולין מן התורה, ולפיכך אין לנו להחמיר בענין זה שאמר לכם ביום הראשון שיהא נוהג בשאר ימים כמו ביום הראשון, אבל כל שפסולו מפני שאינו הדר נוהג בכולם מן התורה בימים של תורה, ועל זה אמרו בירושלמי כל הפסולין אינם פסולין אלא ביום ראשון, ופי' כל שהן פסולין מפני שאינם הדר אינן נוהגין בגבולין אלא יום ראשון שהוא מן התורה.

**כא. שולחן ערוך אורח חיים הלכות לולב סימן תרמט סעיף ה**

והעושים שני י"ט, פסולי ראשון נוטלין בשני, אבל ברוכי לא מברכינן.

**כב. משנה ברורה סימן תרמט ס"ק נ**

(נ) לא מברכינן - דיש דיעות בפוסקים דכיון דאנו עושין משום ספיקא דיומי אפשר דדינו כראשון או דכיון דאנו בקיאין בקביעא דירחא דינו כשאר ימים לכך נוטלין בדליכא אחר ולא מברכינן ואף דבדליכא אחר גם ביום ראשון נוטלין ולא מברכין כמבואר לקמיה בס"ו שם מיירי בדליכא אחר כלל וכאן מיירי שיש בנמצא ע"י טורח וקמ"ל דבשני א"צ לטרוח.

**כג. פרי מגדים אורח חיים משבצות זהב סימן תרמט ס"ק י**

שני ימים טובים. עיין ט"ז. הנה באין נמצא אחר, מבואר בסעיף ו' אף ביום א' נוטלין ואין מברכין. ויש לומר כאן מיירי שיש בנמצא על ידי טורח, בשני אין צריך לטרוח. אי נמי, בפסולי ראשון ביום א' רק השליח ציבור נוטל שלא תשתכח תורת לולב, ולא יחיד, עיין אליה רבה אות י"ט בשם כנסת הגדולה [הגה"ט], ובשני נוטלין כל יחיד בלא ברכה, דבקיאין כו'. ופסול מחמת ספק פלוגתא וכדומה ביום א', לכאורה בשני מברך, דעל ספק ספיקא יש לומר דמברכין, כמו שכתבתי בפתיחה להלכות ברכות [אות ד]. ויש אומרים דמזלזל ביום טוב שני אם מברך, עיין לבוש [סוף סעיף ה].

**כד. רמ"א אורח חיים הלכות לולב סימן תרמט סעיף ה**

וניטל פטמתו או עוקצו, דינו כחסר וכשר מיום ראשון ואילך (רבינו ירוחם נ"ח ח"ג).

**כה. ביכורי יעקב סימן תרמט ס"ק כד**

הר"א מפראג כתב דפסול כל ז'. והדרכי משה (אות ה') חולק עליו, דלא פסול רק בראשון כחסר. אבל במ"מ משמע דפסול פטמא משום הדר הוא, ולכן אין להקל בפטמא להכשירו בשאר הימים (מג"א ס"ק י"ז). והא"ר (אות ט"ו) חלק עליו והסכים עם רמ"א. ובפמ"ג (א"א שם) כתב שמותר משום ספק ספיקא. שמא הטעם משום חסר, ואת"ל משום הדר שמא הלכה כמ"ד דהדר לא בעינן רק בראשון ולא כל ז'. רק אם יברך על חסר פטמא כל ז' הניח בצ"ע, דשמא ספק ברכה להקל, עכ"ד. ובאמת לא ידעתי ענין ס"ס בזה דהא הכל שם א', אם כשר בשאר הימים או לא. ודומה למה שכתבו התוס' כתובות דף ט: (ד"ה ואבע"א באשת ישראל וכו') שם אונס חד הוא. ומ"מ ביש עוד ספק אחר, כמו שכתבתי סי' תרמ"ח ס"ק כ"א וכ"ג בספק אם נטלה פטמתו, כן יש להתיר שאר הימים מטעם ס"ס לכו"ע. אבל בנטלה ודאי פטמתו, נ"ל שיטלו בשאר הימים בלא ברכה.

**כו. שולחן ערוך אורח חיים הלכות לולב סימן תרמט סעיף ה**

כל אלו שאמרנו שהם פסולין מפני מומין שביארנו, או מפני גזל וגניבה, ביום טוב הראשון בלבד; אבל בשאר ימים, הכל כשר. **הגה**: אבל אם היה יבש או מנומר שפסול כל שבעת ימים, אף אם חתך היבשות או הנמור פסול כל שבעה.

**כז. ביכורי יעקב סימן תרנח ס"ק א**

(א) חוץ למקדש. ראיתי לחקור איך הדין בירושלים בזמן הזה, אי ניטל מן התורה בו כל ז'. והנה כבר כתבתי בחדושי סוכה (דף מא. רש"י ד"ה במדינה) דאם ירושלם יש לו דין מקדש לענין לולב, בזה פליגי רש"י והרמב"ם. דלפי מש"כ רש"י שם ירושלם יש לו דין גבולין. אכן הרמב"ם בפי' המשניות שם כתב דירושלם יש לו דין מקדש, ומדבריו בחבורו אין הכרע. אכן מדכתב בפי' המשניות בפי' דיש לו דין מקדש ילמד סתום מן המפורש. וכן כתב ג"כ הערוך ערך גבל, ע"ש ... ומעתה יש לבאר אם גם בזמן הזה יש לירושלם דין זה, וזה תלוי אי קדושת ירושלם קדשה לעתיד לבא. והנה גם בזה יש פלוגתא בין הראשונים, דלדעת הרמב"ם (פ"ו מהלכות בית הבחירה הל' י"ד) קדושת העזרה וירושלם קדשה לעתיד לבא, והראב"ד שם חולק עליו מדאמרינן בכמה מקומות דאם אין מקדש ירקב... וכבר כתב המג"א שם שרוב הפוסקים הסכימו עם הרמב"ם. ולפ"ז יש לדון דלולב ניטל בירושלם גם בזמן הזה כל שבעה מן התורה, חוץ משבת. דאין לומר דשאני לולב דכתיב ושמחתם לפני ה' אלקיכם, ובזה"ז ערבה כל שמחה כיון דהמקדש חרב, דזה אינו דא"כ גם מצות ושמחת בחגיך לא ינהוג שם, אע"כ דשמחת מצוה לא בטלה ונוהגת גם בזה"ז ... ולפני ה' שייך גם בזה"ז דקדושת ירושלם שהוא ע"י השראת השכינה לא בטלה כמש"כ הרמב"ם, א"כ מוכח דמצות לולב נוהג גם עתה בירושלם מן התורה כל ז'. ויש נפקותא לענין כמה דברים, לא בלבד לענין ספק כל היכי שמקילינן בשאר הימים מטעם ספק דרבנן להקל שאין להקל כן בירושלם, אלא גם לענין הפסולים שהוכשרו סי' תרמ"ט בשאר הימים, לפענ"ד יש להחמיר כן בירושלם לפי מש"כ הריטב"א (ר"פ לולב הגזול) בשם הרמב"ן, שכולן נוהגין במקדש כל שבעה, וא"כ ה"ה ג"כ בירושלם לפי הצעות הנ"ל. ולא ראיתי לאחד מפוסקים ראשונים ואחרונים שהזכיר דבר מזה, אשר הוא ברור לפענ"ד. ומי שזוכה לדור בירושלים עיה"ק תוב"ב, יכוון לקיים מצות נטילת לולב כל ז' בספק אי מדאורייתא אי מדרבנן, שלא לעבור על בל תגרע ובל תוסיף, עיין ברמב"ם (פ"ב מהלכות ממרים הל' ט')... ולכן מי שנוטל לולב סביבות מקום המקדש, או אצל קברי ב"ד וקבר חולדה, גם בזמן הזה מקיים מ"ע דאורייתא כל ז' לפי מה שהוכחתי, וצריך להחמיר שם בכל החומרות של יום ראשון. ועכ"פ לא יטלו שם על דעת שמקיים מצוה דרבנן, שהרי להרמב"ם עובר בזה בבל תגרע כנ"ל, אלא יטלו בכוונת ספק אי דאורייתא אי דרבנן, כנלענ"ד. ובודאי חכמי ירושלים אין צריכים לי ולהוראתי, מ"מ הנלענ"ד כתבתי להלכה.

3. סוכה הנבנה על ידי נכרים

**כח. תלמוד בבלי מסכת סוכה דף ח עמוד ב**

תנו רבנן: גנב"ך; סוכת גוים, סוכת נשים, סוכת בהמה, סוכת כותים, סוכה מכל מקום - כשרה, ובלבד שתהא מסוככת כהלכתה. מאי כהלכתה? - אמר רב חסדא: והוא שעשאה לצל.

**כט. ביכורי יעקב סימן תרלה ס"ק ב**

המג"א סי' תרמ"ט ס"ק ח' הוכיח מדברי השו"ע דלכתחלה לא יאגוד הנכרי לולב, אף שלולב א"צ אגד, מ"מ כיון שהוא נוי למצוה חשוב כמצוה עצמה, ע"ש. והטעם דכל שאין מחויב בדבר אין ראוי לתקנו, כמו שכתבתי שם (ס"ק י"ד). ולכן נ"ל דמה דמכשרינן כאן סוכת נכרי דוקא העשוי' כבר כשרה, אבל לכתחלה לא יסכך סוכתו ע"י נכרי ואשה וקטן פחות מי"ג, ועיין סי' תרכ"ו ס"ק י"א. וזה דוקא בסכך, אבל בדפנות אין קפידא, דדפנות לא בעינן לשם סוכה ולא מקרי עשייה.

4. תעשה ולא מן העשוי

**ל. רמ"א אורח חיים הלכות סוכה סימן תרלה סעיף א**

ואין לעשות הסכך קודם שיעשה הדפנות; ואם עשה טפח סמוך לסכך, מותר לסכך קודם שיעשה שאר הדפנות, כמו בחוטט בגדיש. (הגהות מיימוני פ"ה).

**לא. ערוך השולחן אורח חיים סימן תרלה סעיף ה**

כתב רבינו הרמ"א דאין לעשות הסכך קודם שיעשה הדפנות ואם עשה טפח סמוך לסכך מותר לסכך קודם שיעשה שאר הדפנות כמו בחוטט בגדיש עכ"ל ובוודאי אין זה רק זהירות בעלמא דאיזה פסול יש בעשיית הגג קודם הדפנות דאין זה דמיון לחוטט בגדיש שאין על זה שם גג כלל אבל הכא גג גמור הוא ויש שפסלו אפילו בדיעבד [לבוש וט"ז] והביא ראיה משום דגג בלא מחיצות לא מקרי אהל ע"ש ואני תמה דהא לעניין טומאה הוה אהל גג בלא דפנות וראיה מפורשת ממשנה [סוכה פ"א מ"ט] דהמשלשל דפנות מלמעלה למטה ע"ש ברש"י ויש שדחו ראיה זו ולא נהירא ומ"מ יש חוששים לדיעה זו [והב"ח והמג"א מכשירים ע"ש].

**לב. משנה ברורה סימן תרלה ס"ק י**

הדפנות - ובדיעבד אם עשה קודם הב"ח מכשיר והרבה אחרונים חולקין עליו ודעתם דאף בדיעבד פסול.

5. מעמיד ומעמיד דמעמיד

**לג. תלמוד בבלי מסכת סוכה דף כא עמוד ב**

משנה. הסומך סוכתו בכרעי המטה - כשרה. רבי יהודה אומר: אם אינה יכולה לעמוד בפני עצמה – פסולה

גמרא. מאי טעמא דרבי יהודה? פליגי בה רבי זירא ורבי אבא בר ממל. חד אמר: מפני שאין לה קבע, וחד אמר: מפני שמעמידה בדבר המקבל טומאה. מאי בינייהו - כגון שנעץ שפודין של ברזל וסיכך עליהם. למאן דאמר לפי שאין לה קבע - הרי יש לה קבע, ומאן דאמר מפני שמעמידה בדבר המקבל טומאה - הרי מעמידה בדבר המקבל טומאה.

**לד. רש"י מסכת סוכה דף כא עמוד ב ד"ה שמעמידה כו** שמעמידה כו'

- ואף על פי שלא למדנו פסול אלא לסכך, הואיל ועיקרו של סכך אלו מעמידין - הוי כאילו סיכך בדבר המקבל טומאה.

**לה. ר"ן (על הרי"ף) מסכת סוכה דף י עמוד א**

ומ"ד לפי שמעמידה בדבר המקבל טומאה היינו טעמיה דאע"ג דאמרינן [דף יב א] וכולן כשרין לדפנות ה"מ בשאין הסכך עומד עליהן אבל להעמיד הסכך בדבר שאין מסככין בו הסכך אסור מדרבנן שמא יאמרו זה עומד וזה מעמיד כשם שראוי להעמיד כך מסככין בו אף על גב דתנן לקמן [דף כב ב] העושה סוכתו בראש האילן כשרה ולא פליג ר' יהודה אף על גב דאילן פסול לסכך בו שאני אילן דלא חזו לסכך ולא שכיח דמסככי ביה מש"ה לא גזר ר' יהודה ומיהו לא נהירא דאילן שכיח לסכך בו וכדתנן [דף יא א] הדלה עליה הגפן והרמב"ן ז"ל תירץ בההוא דלקמן לאו במסכך ע"ג אילן עסקינן אלא שקרקע הסוכה נתון באילן ונעץ קונדיסין בקרקע הסוכה וסכך עליהן ובכה"ג אף על פי שהמחובר סומך את המעמיד ל"ל בה דמעשה קרקע בעלמא קא עביד.

**לו. חדושי הריטב"א מסכת סוכה דף כא עמוד ב** וחד אמר לפי שמעמיד בדבר המקבל טומאה.

פי' שהוא פסול לסכך, גזירה שמא יבא לסכך בו, והא דתנן וכולן כשרות לדפנות בשאין הסכך עומד סמוך בהן, אי נמי דכל שאין איסורו לסכך אלא מגזירה דרבנן כגון חבילין לא גזרו בו סמיכה, וגזירה לגזירה היא כנ"ל.

**לז. שולחן ערוך אורח חיים הלכות סוכה סימן תרכט סעיף ז**

יש להסתפק אם מותר להניח סולם על הגג כדי לסכך על גביו. **הגה**: לכן אין לסכך עליו; ואפילו להניחו על הסכך להחזיקו, אסור; וה"ה בכל כלי המקבל טומאה, כגון ספסל וכסא שמקבלין טומאת מדרס (מהרי"ל).

**לח. מגן אברהם סימן תרכט ס"ק ט** על גביו.

דאין מעמידין הסכך בדבר המקבל טומאה שמא יבא לסכך בו אף על גב שמעמידין על כותל אבנים משום דלא שכיח שיסכך בהם ועוד דכ"ע ידעי דכה"ג בית דירה מקרי ויש נוהגים להעמיד קנים תחת הסכך ומדת חסידות הוא (ר"ן) ובהכי מתיישבת מ"ש סימן תרל"א ס"ח שאע"פ שהסכך כשר נתון על השפודים כשר כיון דלא התירו לו אא"כ נתן סכך כשר עליהם לא גזרי' שיסכך בשפודים וכמ"ש שם ס"ט והב"ח כת' שמדינא אסור להעמיד ולא משום גזיר' ע"ש שנדחק ולדבריו קשיא הך דשפודין מ"מ צ"ע דהא בססי' תר"ל פסק הרב"י בהדיא דמותר להעמיד בדבר המקבל טומא' דאל"כ אפי' גבוה עשרה פסול' ע"ש וגם בס"ח פסק לחבר כו' אין קפיד' א"כ מוכח דס"ל כת"ה שמותר להעמיד בדבר המקבל טומאה וכ"ה בלבוש בהדיא לכן נ"ל דמה שאסר בסולם היינו משום שהיא עצמ' סכך פסול [ועסי' תרל"ב] וכ"ה ברשב"א סי' קצ"ה וידוע שתשוב' להרמב"ן הוא ג"כ מהרשב"א וא"כ שניה' לדבר א' נתכוונו אבל להעמיד הסכך בדבר המקבל טומא' שרי וכמ"ש הרא"ש ות"ה ומהרי"ל בתשו' סי' פ"ז ועי"ל דבדיעבד שרי וכמ"ש ססי' תר"ל ולכתחל' אסור וכמ"ש כאן ס"ז ומ"ש ס"ח שמותר לקשרם בבלאו' היינו כמ"ש ססי' תר"ל בשם הר"ן דכיון שאין הסכך עצמו נסמך עליה' אלא שקונדסין נסמכין עליהם שרי וכן עיקר דלא כלבוש.

**לט. חזון איש או"ח סי קמג, ס"ק ב**

[ע"ש]